Axel Kicillof
Axel Kicillof (natus in urbe Boni Aëris die 25 Septembris 1971) est scriptor de rebus oeconomicis et politicus Argentinae. E familia Iudaeorum Askenazi ortus, alumnus est Universitatis Bonaeropolitanae ubi rebus oeconomicis studuit doctoratumque nactus est; ibidem postea professor meruit. A die 20 Novembris 2013 Axel Kicillof est minister oeconomiae et vectigalium Argentinae, quintus ille qui hoc munus tenuerit praeside Christina Fernández de Kirchner.